پارلیمانی امور کی وزارت
پارلیمنٹ کا مانسون اجلاس 2020، کل یعنی 14 ستمبر کو شروع ہوگا
اس اجلاس کے دوران یکم اکتوبر تک، 18 نشستوں کے دوران 47 تجاویز پیش کی جائیں گی
آرڈی نینسوں کی جگہ گیارہ بل پیش کیے جائیں گے
نئی دہلی ، 13 ستمبر 2020: پارلیمنٹ کا مانسون اجلاس 2020، 14 ستمبر 2020 بروز پیر شروع ہوگا۔ 17ویں لوک سبھا کا چوتھا اور راجیہ سبھا کا 252 واں اجلاس، 14 ستمبر 2020 کو منعقد ہوگا اور سرکاری کاموں کی مصروفیت کو مدنظر رکھتے ہوئے، یہ یکم اکتوبر 2020 بروز جمعرات اختتام پذیر ہوگا۔
اٹھارہ دنوں تک چلنے والے اس اجلاس میں مجموعی طور پر 18 نشستیں ہوں گی  اور مانسون اجلاس 2020 کے دوران کل 47تجاویز کی نشاندہی کی گئی ہے ۔
آرڈی نینس کی جگہ مجموعی طور پر گیارہ بل پیش کیے جائیں گے، ان میں  کاشتکاروں کی پیداوار کی تجارت و کاروبار  بل 2020۔  قیمتوں کی یقین دہانی سے متعلق کاشتکاروں  کا معاہدہ اور زرعی خدمات بل 2020  دی ہومیوپیتھی سینٹرل کونسل  بل 2020۔  دی انڈین میڈیسن سینٹرل کونسل  بل، 2020۔  ضروری اشیاء  بل، 2020۔  انسالوینسی اینڈ بینکرپسی  ترمیمی بل، 2020۔  بینکنگ ضابطہ  بل، 2020۔  ٹیکسیشن اور دیگر قوانین  بل، 2020۔  وبائی امراض  بل، 2020۔  وزراء کی تنخواہ اور بھتے  بل، 2020۔  اراکین پارلیمنٹ کی تنخواہ، بھتے اور پنشن  بل، 2020 شامل ہیں جن کے اس مانسون اجلاس کے دوران منظور کیے جانے کی امید ہے۔
اس کے ساتھ ہی، پارلیمنٹ میں کچھ زیر التوا اہم بل بھی ہیں جن پر اس اجلاس کے دوران نظر ثانی کرنے اور انہیں منظور کیے جانے کی امید ہے۔ ان میں  کیڑے مار دوا انتظام کاری بل، 2020۔  بھارتی نظام ادویہ کے لئے قومی کمیشن  بل، 2019 جو کہ راجیہ سے منظور ہوا۔  ومیو پیتھی کے لئے قومی کمیشن  بل، 2019 راجیہ سبھا کے ذریعہ منظور شدہ آیورید میں تدریس اور تحقیق کا ادارہ بل، 2020، جو لوک سبھا کے ذریعہ منظور کیا گیا۔  ایئر کرافٹ  بل 2020، لوک سبھا کے ذریعہ منظور کیا گیا۔  کمپنیز  بل، 2020  طبی اسقاط حمل  بل، 2020، لوک سبھا کے ذریعہ منظور شدہ۔  سروگیسی  بل، 2020، لوک سبھا کے ذریعہ منظور شدہ۔  راشٹریہ رکشا یونیورسٹی بل، 2020  دی نیشنل فارینسک سائنس یونیورسٹی بل، 2020  دی انڈین انسٹی ٹیوٹ آف انفارمیشن ٹکنالوجی قوانین  بل، 2020، لوک سبھا کے ذریعہ منظور شدہ۔  بین ریاستی ندی کے پانی سے متعلق تنازعات  بل، 2019، لوک سبھا کے ذریعہ منظور شدہ۔  ڈیم تحفظ بل، 2019، لوک سبھا کے ذریعہ منظور شدہ۔  بڑی بندرگاہ اتھارٹیوں سے متعلق بل 2020۔  سماجی تحفظ اور فلاح سے متعلق ضابطہ، 2019  پیشہ وارانہ سلامتی، صحت اور کام کرنے کی جگہ کی حالت سے متعلق ضابطہ، 2019  صنعتی رشتے سے متعلق ضابطہ بل 2019، شامل ہیں۔
اس اجلاس کے دوران کچھ نئے بلوں کے بھی متعارف اور منظور کیے جانے امید ہے۔ ان میں  دی بائی لیٹرل نیٹنگ آف فائینشل کانٹریکٹس بل، 2020  فیکٹرنگ ریگولیشن  بل، 2020  پنشن فنڈ ضابطہ اور ترقیاتی اتھارٹی  بل، 2020  متحدہ اور صحتی پیشہ واران کے لئے قومی کمیشن بل، 2020  امدادی تولیدی تکنالوجی  بل، 2020  قومی خطہ راجدھانی دہلی کی حکومت  بل، 2020  غیر ملکی تعاون  بل، 2020 ،  عوام کی نمائندگی  بل 2020 مینووَل اسکیوینجرس اور ان کی بازآبادکاری کے طور پر روزگار کی ممانعت  بل، 2020  انصاف اطفال  ترمیمی بل، 2020۔  کثیر ریاستی امدادی سوسائیٹیز  بل، 2020  جموں و کشمیر سرکاری زبان، بل، 2020، شامل ہیں۔
اس کے علا وہ اس اجلاس میں کچھ بل واپس لیے جائیں گے۔ ان میں  متحدہ اور حفظانِ صحت پیشہ واران بل، 2018  کانکنی  بل، 2011  بین ریاستی مہاجر کارکن  ترمیمی بل، 2011  عمارت اور تعمیراتی کارکنان سے متعلق قوانین  بل، 2013  روزگار تبادلہ  ترمیمی بل، 2013
یہ کووِڈ۔19 وبائی مرض کے دور میں منعقد ہونے والا پارلیمنٹ کا اولین اجلاس ہوگا۔ اس لیے کووِڈ۔19 کے لئے جاری کیے گئے رہنما خطوط کے مطابق اجلاس کی کاروائی کے لئے تمام احتیاطی اقدامات کیے جا چکے ہیں۔
ہر روز ہر ایک ایوان کے لئے چار گھنٹوں کا ایک سیشن ہوگا  ۔ لیکن اجلاس کے پہلے دن یعنی 14 ستمبر کو لوک سبھا کا اجلاس صبح کے وقت ہوگا۔ اجلاس کے دوران، جسمانی دوری کے اصولوں کو مدنظر رکھتے ہوئے، اراکین پارلیمنٹ کی نشستوں کے درمیان مخصوص فاصلہ رکھا جائے گا۔ اراکین پارلیمنٹ دونوں ایوانوں کے چیمبروں میں اور گیلری میں بیٹھیں گے۔ اراکین پارلیمنٹ کی موجودگی کے اندراج کے لئے موبائل ایپ کی شروعات کی گئی ہے۔ اراکین پارلیمنٹ کی کرسیوں کے درمیان کاربن شیٹ لگائی گئی ہے۔
اجلاس میں وقفہ سفر ہوگا اور غیر ستارہ سوالات کو میز پر رکھا جائے گا۔